ਗੀਜ਼ਾ ਨੈਕਰੋਪੋਲਿਸ
ਗੀਜ਼ਾ ਨੈਕਰੋਪੋਲਿਸ (Arabic: أهرامات الجيزة, IPA: [ʔɑhɾɑˈmɑːt elˈɡiːzæ] ਕਾਹਿਰਾ, ਮਿਸਰ ਦੇ ਬਾਹਰ ਗੀਜ਼ਾ ਪਠਾਰ ਉੱਤੇ ਸਥਿਤ ਇੱਕ ਪੁਰਾਤਤਵੀ ਸਥਾਨ ਹੈ। ਇਸ ਵਿੱਚ ਤਿੰਨ ਪਿਰਾਮਿਡ ਸਮੂਹ ਹਨ ਜਿਹਨਾਂ ਨੂੰ ਮਹਾਨ ਪਿਰਾਮਿਡ ਕਿਹਾ ਜਾਂਦਾ ਹੈ। ਇਸ ਦੇ ਨਾਲ ਹੀ ਇੱਥੇ ਮਹਾਨ ਸਫਿੰਕਸ ਵੀ ਸਥਿਤ ਹੈ। ਇਹਨਾਂ ਪਿਰਾਮਿਡਜ਼ ਨੂੰ ਇੱਕ ਲੰਮੇ ਸਮੇਂ ਤੋਂ ਮਿਸਰ ਦੇ ਚਿੰਨ੍ਹ ਤੋਂ ਵੇਖਿਆ ਜਾਂਦਾ ਰਿਹਾ ਹੈ(ਵਿਸ਼ੇਸ਼ ਤੌਰ ਉੱਤੇ ਪੱਛਮ ਵਿਛਕ)। ਇਹ ਪੁਰਾਤਨ ਸਮੇਂ ਵਿੱਚ ਦੁਨੀਆ ਦੇ 7 ਅਜੂਬਿਆਂ ਵਿੱਚੋਂ ਇੱਕ ਸੀ। ਇਹ ਇਹਨਾਂ ਵਿੱਚੋਂ ਸਭ ਤੋਂ ਪੁਰਾਣਾ ਹੈ ਅਤੇ ਇੱਕੋ-ਇੱਕ ਅਜਿਹਾ ਅਜੂਬਾ ਹੈ ਜੋ ਅੱਜ ਵੀ ਮੌਜੂਦ ਹੈ। ਇਹ ਨੀਲ ਉੱਤੇ ਗੀਜ਼ਾ ਦੇ ਪੁਰਾਣੇ ਸ਼ਹਿਰ ਤੋਂ 9 ਕਿਮੀ ਅਤੇ ਕਾਹਿਰਾ ਸ਼ਹਿਰ ਦੇ ਕੇਂਦਰ ਤੋਂ 25 ਕਿਮੀ ਦੀ ਦੂਰੀ ਉੱਤੇ ਸਥਿਤ ਹੈ।